Pekanbaru

Pekanbaru – miestas Indonezijos Sumatros saloje, Riau provincijos sostinė. Miesto plotas yra 632,26 km², o jame gyvena 1 290 890http://www.riaupos.co/berita.php?act=full&id=19378&kat=1  žmonių. Pekanbaru yra įsikūręs prie Siako upės, kuri įteka į Malakos sąsiaurį. Miestas turi tiesioginį priėjimą prie sąsiaurio, jo pavadinimas reiškia „naujas turgus“ arba „naujas miestas“. Pekanbaru padalintas į 12 rajonų (kecamatan). Miestą aptarnauja Sultono Sjarifo Kasimo II tarptautinis oro uostas. Pekanbaru įkurtas XVII a. XIX a. pabaigoje mieste buvo vystoma kavos ir anglies pramonė, o olandai nutiesė kelius prekėms gabenti į Singapūrą ir Malaką.

 Istorija 

1749 m. Džohoro sultonas perleido Siako sritį Olandų Rytų Indijos bendrovei. Sultonas persikėlė į rūmus Senapelane, pastatytus 1760 m.

Senapelane sultonas Abdul Jalil Shah Alamudin bandė surengti mugę, bet tai pavyko tik jo sūnui sultonui Muhammad Ali. Gyvenvietė buvo pervadinta Pakanbaru 1784 m. birželio 23 d. genčių vadų. Ši diena švenčiama kaip miesto įkūrimo diena.

Žlugus olandų bendrovei miestas atiteko Nyderlandų vyriausybei. XIX a. pabaigoje Nyderlandų Rytų Indijoje išliko svarbiu prekybos postu. Be to jis tapo anglies ir kavos pramonės centru. Sultono įtaka mieste smuko, kol jis perkėlė sostinę į Šri Indrapurą 1830 m. Pakanbaru tiesiogiai valdė olandų pareigūnai.

1942 m. vasarį – 1945 m. rugpjūtį miestą užėmė japonai. Jie pradėjo tiesti 220 km ilgio geležinkelį, turėjusį sujungti miestą ir Malakos sąsiaurį. Darbus vykdė 6500 karo belaisvių, kurių dauguma buvo olandai, britai, indoeuropiečiai bei 100 tūkst. indoneziečių, dauguma javiečių. Užbaigus darbus 1945 m. rugpjūtį trečdalis europiečių ir pusė indoneziečių buvo mirę. Dabar geležinkelis nenaudojamas.

 Demografija 
 Tautos Pekanbaru mieste Tauta Surašymas (%) minangkabau 37,7 malajai 26,1 javiečiai 15,1 batakai 10,8 kinų indoneziečiai 7,0 kiti 3,3 Šaltinis: 2007 m. duomenys pagal Bappeda Pekanbaru

Pekanbaru yra trečias pagal dydį Sumatros miestas po Medano ir Palembango, o 2012 m. jame gyvena 1 290 902. Miestas urbanizuotas, į jį atvyksta daug žmonių iš Vakarų Sumatros. Be Riau, malajų mieste gyvena ir kitos tautos. Minangkabau yra didžiausia tauta, kuri sudaro 37,96 % miesto gyventojų. Javiečiai, batakai ir kinų kilmės indoneziečiai yra kitos didelės tautos mieste.

Dauguma miestiečių vartoja indoneziečių kalbą. Antra kalba yra minangkabau, trečioji – malajų kalba.

 Miestai partneriai 
 Miestai partneriai Šalis Malaka  Malaizija Kota Bharu  Malaizija Zamboanga  Filipinai Davao  Filipinai Phuketas  Tailandas Čongčingas  Kinija Liudžou  Kinija Suwon  Pietų Korėja Fukušima  Japonija Daegu  Pietų Korėja San Chosė (JAV)  JAV Utrecht  Nyderlandai Atlanta  JAV Danangas  Vietnamas Batamas  Indonezija Bandungas  Indonezija Bandar Lampungas  Indonezija

 Išnašos 

Kategorija:Indonezijos miestai
Kategorija:Milijoniniai miestai